**Klaipėdos miesto nekilnojamojo kultūros paveldo vertinimo tarybos 2021-09-29 posėdžio nutarimai**

2021 m. rugsėjo 29 d. Klaipėdos miesto nekilnojamojo kultūros paveldo vertinimo tarybos posėdyje, nutarta (protokolo Nr. ADM-518):

1.Siūloma pastatui **I. Kanto g. 21, Klaipėda** nesuteikti teisinės apsaugos, vertinti kaip kultūros paveldo vietovės urbanistinės struktūros objektą ir pritarti siūlomoms rekomendacijoms;

2. **Suteikti teisinę apsaugą plote** Nr. 1 atidengtiems XVIII a. pab. - XIX a. I p. stovėjusio Joniškio dvaro sodybos pastato su skliautiniais rūsiais pamatų ir skliautų kolonų fragmentams ir plote Nr. 1 atidengtiems XIX a. II pusės–XX a. I pusės dvaro rūmų pastato pamatų fragmentams. Papildyti Joniškės dvaro sodybos ūkinio pastato (33712) apibrėžtų teritorijos ribų bei apsaugos zonos ribų planą nekilnojamosios kultūros vertybės teritorijos vertingosiomis savybėmis – fiksuotais pamatų fragmentais.XVII – XVIII a. vid. bei XVIII a. pab. – XIX a. I p. archeologinėms struktūroms, aptiktoms plotuose 1, 2 ir 3, rekomenduojama **neteikti teisinės apsaugos, tačiau atidengtas struktūras išsaugoti, uždengiant ir užpilant atvežtiniu gruntu**. Netirtose vietose, kuriose planuojami žemės judinimo darbai, rekomenduojama atlikti archeologinius tyrimus, archeologinių tyrimų pobūdis pasirenkamas, atsižvelgus į planuojamų žemės judinimo darbų apimtis.